# JustWatch (app)

JustWatch és una aplicació mòbil que proporciona informació de la disponibilitat d'un contingut audiovisual en les diferents plataformes de reproducció en línia legals com ara: Netflix, HBO, Amazon Prime Video, Filmin, Apple TV, Mubi, entre d'altres.
Mitjançant l'ús de l'aplicació, l'usuari pot conèixer en quina plataforma digital pot trobar la pel·lícula, sèrie o documental desitjat. L'aplicació proporciona diferents filtres a l'hora de cercar, per exemple: segons el gènere, la tipologia, la data de publicació o la popularitat. També existeix l'opció de crear llistats en els quals pots afegir aquests continguts.
L'aplicació està disponible en dispositius Android, IOS i compta amb una pàgina web.

## Història

El fundador de l'aplicació, David Croyé, havia estat CMO (director de màrqueting) de Bonial i Retales, tenint un gran impacte en el creixement i desenvolupament de les dues empreses abans de dimitir amb l'objectiu de crear-ne una de pròpia basada en el contingut multimèdia, és a dir JustWatch.
L'aplicació va començar a ser desenvolupada l'any 2014, però no va ser llançada fins al febrer de l'any 2015.

### Cofundadors

Tots els cofundadors de l'aplicació que van treballar per la seva creació a finals del 2014 van abandonar distingits treballs directius dins la indústria de la innovació tecnològica, a Berlín, per tal de formar part de la següent generació de noves empreses.
En l'article adjunt, el director Croyé expressa com se sentien aquestes persones durant la creació de la plataforma: "Tots teníem la sensació que havíem jugat als millors equips de la Bundesliga alemanya, fins i tot tenint un paper fonamental en la victòria de la temporada, però ara estàvem preparats per passar a la Lliga de Campions."
* Cristoph Hoyer
* Kevin Hiller
* Dominik Raute
* Ingke Purrmann
* Michael Wilken

## Contingut que proporciona l'aplicació

En seleccionar qualsevol títol disponible, l'app mostra una informació resumida a l'usuari.
| Element de la fitxa d'una pel·lícula | Descripció |
| Títol | Títol del film. |
| Títol original | Títol amb l'idioma original de la pel·lícula. |
| Data | Any en què la pel·lícula va ser realitzada i portada a la gran pantalla. |
| Valoració de l'usuari | Opció de valorar el film amb dues opcions: valoració positiva (dit amunt) o valoració negativa (dit avall). |
| Opció d'afegir a la llista (Watchlist) | Opció de guardar la pel·lícula a un llistat amb el contingut pendent de veure o guardar per l'usuari a l'apartat Watchlist. |
| Marcar com a vista | Opció de marcar una pel·lícula com a ja visionada. El servidor utilitzarà la informació per recomanar contingut semblant a l'usuari. |
| Plataforma on està disponible | Informa l'usuari sobre a quina plataforma legal es pot visionar el film. Conté tres apartats diferents: Stream, Rent (llogar) i Buy (comprar); en els dos últims casos s'indica el preu. Aquesta mateixa secció mostra la qualitat de vídeo màxima que està disponible, podent també ser aquest factor un filtre [4K, SD, HD]. |
| Valoració d'experts | Valoració general del film a través de dues puntuacions: una primera proporcionada amb les mateixes estadístiques de JustWatch (amb un percentatge), i una segona amb informació extreta des d'Internet Movie Database (escala de 1-10). |
| Gèneres | Gènere o gèneres cinematogràfic/s als quals pertany el film. |
| Duració | Duració del film en notació d'hora i minuts. |
| Classificació per edat | Mitjana d'edat i recomanació de maduresa per a la visualització de la pel·lícula. |
| Director/a | Nom de la persona que hagi dirigit el film. |
| Repartiment | Grup d'actrius i actors principals que han treballat en la producció. Apareix el nom del personatge i el nom de l'actor o actriu. |
| Sinopsi | Breu resum de la pel·lícula en aspectes generals, sense revelar la trama. |
| Altres continguts relacionats (People who liked [nom del film] also liked) | Altres continguts audiovisuals que l'aplicació recomana a l'usuari basant-se en la relació i similitud entre pel·lícules. S'observa la portada d'aquests altres films que poden interessar a l'usuari ja sigui per temàtica, director/a, repartiment, entre d'altres. |
| Caràtula | Imatge de la portada del film. |

## Proveïdors a Espanya

* Proveïdors de reproducció en línia de l'app a Espanya
* Netflix
* Amazon Prime Video
* HBO
* Disney+
* Fubo
* Apple TV
* Apple TV+
* Filmin
* Filmin Plus
* Movistar Plus
* Rakuten TV
* Atresplayer
* Google Play
* Microsoft Store
* Mubi
* GuideDoc
* Youtube Premium
* FlixOlé
* Crunchyroll
* Curiosity Stream
* Mitele
* VIX
* DOCSVILLE
* CGood TV
* Spamflix

## Regions disponibles

Actualment, el servei està disponible per a 38 països diferents, tenint oficines a Berlín, Londres i Los Angeles.
Nord Amèrica
* Canadà
* Mèxic
* USA
Sud Amèrica
* Argentina
* Brasil
* Xile
* Colòmbia
* Equador
* Perú
* Veneçuela
Europa
* Àustria
* Bèlgica
* República Txeca
* Dinamarca
* Estònia
* Finlàndia
* França
* Alemanya
* Grècia
* Hongria
* Irlanda
* Itàlia
* Letònia
* Lituània
* Països Baixos
* Noruega
* Polònia
* Portugal
* Romania
* Rússia
* Espanya
* Suècia
* Suïssa
* Regne Unit
Àsia
* Índia
* Indonèsia
* Japó
* Malàisia
* Filipines
* Singapur
* Corea del sud
* Tailàndia
* Turquia
Àfrica
* Sud Àfrica
Pacífic
* Austràlia
* Nova Zelanda

## Principals clients

* Sony Pictures
* Paramount Pictures
* 20th Century Studios
* Universal Studios
* FilmAffinity

## Premsa

Diferents mitjans de comunicació han fet referència a aquesta plataforma.
La Vanguardia: "[...] entrar en Just Watch y buscar un título en concreto te puede ahorrar horas de vida [...]"
El País: "Lo hicimos por la gran demanda; más de 20.000 intentos de descarga desde una dirección localizada en España nos parecía suficiente como para dar el paso."
El economista: "JustWatch, el buscador para encontrar dónde ver una película o serie."
Gründerszene: "El mercat de streaming es fa cada vegada més confús i la start-up berlinesa Justwatch promet ajuda."
Produ: "JustWatch es una aplicación que reúne las más populares plataformas OTT y VOD de series y películas a nivel global [...]"
Yahoo!: "[...] la aplicación JustWatch se ha consolidado como una alternativa sencilla y eficaz para elegir qué contenidos ver."

## Referències

* ↑ «David Croye - JustWatch | Video Exchange Streaming Speaker» (en anglès). [Consulta: 3 desembre 2020].
* ↑ «JustWatch» (en anglès). [Consulta: 3 desembre 2020].
* ↑ «Building JustWatch, Part 1: A company culture that really works · JustWatch Blog». [Consulta: 3 desembre 2020].
* ↑ «FilmAffinity indicará si podemos ver una película en Netflix, HBO, Prime Video y otras plataformas» (en castellà). Arxivat de l'original el 2020-10-20. [Consulta: 3 desembre 2020].
* ↑ «La herramienta más útil para encontrar las series y películas que quieres ver» (en castellà), 07-04-2018. [Consulta: 3 desembre 2020].
* ↑ Cano, Rosa Jiménez «La app que te aclara cuándo ponen tu serie» (en castellà). El País [Madrid], 29-04-2016. ISSN: 1134-6582.
* ↑ elEconomista.es. «JustWatch, el buscador para encontrar dónde ver una película o serie - elEconomista.es» (en castellà). [Consulta: 3 desembre 2020].
* ↑ Mai 2020, Sarah Heuberger 22. «Im Gründerszene-Podcast: Ein deutsches Startup profitiert von den Streaming Wars» (en alemany), 22-05-2020. Arxivat de l'original el 2021-03-03. [Consulta: 3 desembre 2020].
* ↑ «El aislamiento acelerará el cambio de TV lineal a OTT: David Croyé de JustWatch» (en castellà). [Consulta: 3 desembre 2020].
* ↑ «JustWatch: lo mejor y lo peor de esta guía de streaming» (en castellà). [Consulta: 3 desembre 2020].

## Enllaços externs

* JustWatch - Lloc web oficial
* Filmaffinity Espanya - Lloc web oficial